**ความอัปยศแห่งฆิฆอน** (อังกฤษ: Disgrace of Gijón) เป็นชื่อที่ใช้เรียกการแข่งขันในฟุตบอลโลก 1982 ระหว่างเยอรมนีตะวันตกกับออสเตรียซึ่งจัดขึ้นที่สนามเอลโมลินอน ในเมืองฆิฆอน ประเทศสเปน ในวันที่ 25 มิถุนายน ค.ศ. 1982 ซึ่งเป็นการแข่งขันนัดสุดท้ายในรอบแบ่งกลุ่มของกลุ่มที่ 2 หลังจากที่แอลจีเรียและชิลีแข่งขันไปแล้วก่อนหน้านี้หนึ่งวัน ในการแข่งขันนัดนี้ ถ้าเยอรมนีตะวันตกชนะ 1 หรือ 2 ประตูก็จะทำให้เยอรมนีตะวันตกและออสเตรียผ่านเข้ารอบไปด้วยกัน และแอลจีเรียซึ่งเอาชนะเยอรมนีตะวันตกได้ก่อนหน้านี้นั้นตกรอบ เยอรมนีตะวันตกออกนำก่อนใน 10 นาทีแรก และ 80 นาทีที่เหลือหลังจากนั้นกลายเป็นที่วิพากษ์วิจารณ์เนื่องจากทั้งสองฝ่ายไม่ตั้งใจจะทำประตูเพิ่มเลย ทั้งสองทีมถูกตั้งข้อกล่าวหาว่าล้มบอล แม้ว่าฟีฟ่าจะตัดสินว่าทั้งสองทีมไม่ได้ทำผิดกติกาก็ตาม

สืบเนื่องจากการแข่งขันนัดนี้ และเหตุการณ์ที่คล้ายคลึงกันในการแข่งขันฟุตบอลโลกครั้งก่อนหน้านี้ที่อาร์เจนตินา ฟีฟ่าได้เปลี่ยนรูปแบบการแข่งขันในรอบแบ่งกลุ่มโดยให้สองนัดสุดท้ายของแต่ละกลุ่มแข่งขันพร้อมกัน เหตุการณ์นี้มีชื่อเรียกเป็นภาษาเยอรมันว่า "สนธิสัญญาไม่รุกรานกันแห่งฆิฆอน" (*Nichtangriffspakt von Gijón*) หรือ "ความอัปยศแห่งฆิฆอน" (*Schande von Gijón*) ในขณะที่ชาวแอลจีเรียเรียกเหตุการณ์นี้ว่า "เรื่องอื้อฉาวแห่งฆิฆอน" (อาหรับ: فضيحة خيخون, อักษรโรมัน: *Faḍīḥa Khīkhūn*) นอกจากนี้เหตุการณ์นี้ยังมีชื่อเรียกว่า *อันชลุส* ซึ่งอ้างอิงถึงการผนวกรวมออสเตรียเข้าเป็นส่วนหนึ่งของนาซีเยอรมนีในปี ค.ศ. 1938

ปูมหลัง
-------

| ทีม | เล่น | ชนะ | เสมอ | แพ้ | ได้ | เสีย | ต่าง | คะแนน |
| --- | --- | --- | --- | --- | --- | --- | --- | --- |
| ธงชาติออสเตรีย ออสเตรีย | 2 | 2 | 0 | 0 | 3 | 0 | +3 | **4** |
| ธงชาติแอลจีเรีย แอลจีเรีย | 3 | 2 | 0 | 1 | 5 | 5 | 0 | **4** |
| ธงชาติเยอรมนีตะวันตก เยอรมนีตะวันตก | 2 | 1 | 0 | 1 | 5 | 3 | +2 | **2** |
| ธงชาติชิลี ชิลี | 3 | 0 | 0 | 3 | 3 | 8 | −5 | **0** |

* หมายเหตุ: ชนะได้ 2 คะแนน เสมอได้ 1 คะแนน ถ้าคะแนนเท่ากันจะตัดสินด้วยผลต่างประตูได้เสีย

แอลจีเรียเริ่มต้นการแข่งขันด้วยการพลิกล็อกเอาชนะเยอรมนีตะวันตกด้วยผล 2–1 ในการแข่งขันวันแรก ซึ่งเรียกขานกันว่าเป็น "การพลิกล็อกที่เหลือเชื่อที่สุดนับตั้งแต่เกาหลีเหนือชนะอิตาลีในปี 1966" และเป็น "หนึ่งในเหตุการณ์สุดช็อกในประวัติศาสตร์ของฟุตบอลโลก" แอลจีเรียกลายเป็นชาติแอฟริกาและชาติอาหรับชาติแรกที่เอาชนะชาติจากยุโรปได้ในการแข่งขันฟุตบอลโลก ก่อนจะแพ้ออสเตรีย 0–2 และชนะชิลี 3–2 ในนัดสุดท้าย ซึ่งทำให้แอลจีเรียกลายเป็นชาติจากแอฟริกาและชาติอาหรับชาติแรกที่ชนะได้สองครั้งในการแข่งขันฟุตบอลโลกคราวเดียวกันอีกด้วย

เนื่องจากแอลจีเรียแข่งขันนัดสุดท้ายไปแล้วก่อนที่เยอรมนีตะวันตกจะพบกับออสเตรีย ทีมยุโรปทั้งสองทีมจึงรู้ดีว่าผลการแข่งขันจะมีผลอย่างไรต่อการเข้ารอบหรือตกรอบ ถ้าเยอรมนีตะวันตกชนะ 1 หรือ 2 ประตู ทั้งเยอรมนีตะวันตกและออสเตรียก็จะเข้ารอบไปด้วยกัน ถ้าเยอรมนีตะวันตกชนะมากกว่านั้นเยอรมนีตะวันตกกับแอลจีเรียจะเข้ารอบ แต่ถ้าเสมอกันหรือออสเตรียชนะ เยอรมนีตะวันตกจะตกรอบ

การแข่งขัน
----------

### สรุปเหตุการณ์

หลังจากที่สิบนาทีแรกเป็นไปอย่างดุเดือด เยอรมนีตะวันตกก็ทำประตูแรกได้จากฮอสท์ รูเบ็ช และหลังจากที่มีประตูเกิดขึ้นแล้ว ผู้เล่นฝ่ายที่ครองบอลได้ก็ส่งลูกไปมาระหว่างฝ่ายตัวเอง จนกว่าผู้เล่นของฝ่ายตรงข้ามเข้ามาใกล้ ผู้เล่นก็ส่งลูกกลับไปที่ผู้รักษาประตู บางครั้งผู้เล่นก็เล่นลูกยาวบ้างแต่ก็ไม่ค่อยมีอะไรเกิดขึ้นหลังจากนั้น ไม่ค่อยมีการเข้าแย่งลูกเกิดขึ้นมากนัก และผู้เล่นทั้งสองฝ่ายแทบจะไม่พยายามทำประตูเพิ่มเลย ผู้เล่นออสเตรียเพียงคนเดียวที่ดูเหมือนจะพยายามเล่นอย่างจริงจังคือวัลเทอร์ ชัคเนอร์ แม้ว่าจะทำอะไรไม่ได้มากนักก็ตาม ในขณะที่ว็อลฟ์กัง เดร็มเลอร์ ของเยอรมนีตะวันตกเป็นผู้เล่นหนึ่งในไม่กี่คนที่พยายามทำประตู

ผู้ที่เห็นเหตุการณ์ต่างแสดงความไม่พอใจ เอเบอร์ฮาร์ท สตันเย็ค ผู้บรรยายของสถานีโทรทัศน์ *อาแอร์เด* ของเยอรมนีตะวันตกไม่บรรยายหรือออกความเห็นใด ๆ กับการแข่งขันอีกเลย โรแบร์ท เซเกอร์ ผู้บรรยายของออสเตรียผิดหวังกับสิ่งที่เห็นและบอกให้ผู้ชมปิดโทรทัศน์ จอร์จ เวกซีย์ นักข่าวของ *เดอะนิวยอร์กไทมส์* กล่าวว่าทั้งสองทีม "ดูเหมือนจะร่วมมือกัน" แม้ว่าจะกล่าวเสริมว่าพิสูจน์ได้ยากก็ตาม *เอลโกเมร์ซิโอ* หนังสือพิมพ์ท้องถิ่นตีพิมพ์รายงานการแข่งขันนัดนี้ลงในหมวดข่าวอาชญากรรม

ผู้ชมในสนามก็ไม่พอใจและแสดงอาการโกรธเคืองต่อผู้เล่นในสนามเช่นกัน ผู้ชมชาวสเปนตะโกนว่า "Fuera, fuera" ("ออกไป ออกไป") "Argelia, Argelia" ("แอลจีเรีย แอลจีเรีย") และ "Que se besen, que se besen" ("จูบกันเลยสิ จูบกันเลยสิ") ในขณะที่ผู้ชมชาวแอลจีเรียโบกธนบัตรใส่ผู้เล่น แม้แต่ผู้ชมชาวเยอรมันและออสเตรียเองก็แสดงอาการไม่พอใจเช่นกัน เนื่องจากพวกเขาหวังจะได้การแข่งขันที่ดุเดือดเช่นเดียวกับ "ปาฏิหาริย์แห่งกอร์โดบา" ซึ่งออสเตรียเอาชนะเยอรมนีตะวันตกได้ในการแข่งขันฟุตบอลโลก 1978 แฟนบอลชาวเยอรมันคนหนึ่งถึงกับเผาธงชาติเพื่อประท้วง

### รายละเอียด

25 มิถุนายน ค.ศ. 198217:15 น. เวลาออมแสงยุโรปกลาง

| เยอรมนีตะวันตก ธงชาติเยอรมนีตะวันตก | 1–0 | ธงชาติออสเตรีย ออสเตรีย |
| --- | --- | --- |
| รูเบ็ช Goal 10' | รายงาน |  |

เอลโมลินอน ฆิฆอนผู้ชม: 41,000 คนผู้ตัดสิน: บ็อบ วาเลนไทน์ (สกอตแลนด์)

|  |  |
| --- | --- |
| 




**เยอรมนีตะวันตก**
 | 




**ออสเตรีย**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| GK | **1** | ฮารัลท์ ชูมัคเคอร์ |
| SW | **15** | อุลลี ชตีลีเคอ |
| RB | **20** | มันเฟรท คัลทซ์ |
| CB | **4** | คาร์ลไฮนทซ์ เฟิร์สเทอร์ |
| LB | **2** | ฮันส์-เพเทอร์ บรีเกิล |
| CM | **3** | เพาล์ ไบรท์เนอร์ |
| CM | **6** | ว็อล์ฟกัง เดร็มเลอร์ |
| CM | **14** | เฟลิคส์ มากัท |
| RF | **11** | คาร์ล-ไฮนทซ์ รุมเมอนิกเกอ |  | Substituted off in the 66 นาที 66' |
| CF | **9** | ฮอสท์ รูเบ็ช |  | Substituted off in the 68 นาที 68' |
| LF | **7** | พีแอร์ ลิทบาร์สกี |
| **ตัวสำรอง:** |
| GK | **22** | ไอเคอ อิมเมิล |
| DF | **5** | แบนท์ เฟิร์สเทอร์ |
| MF | **18** | โลทาร์ มัทเทอุส |  | Substituted on in the 66 minute 66' |
| FW | **8** | เคลาส์ ฟิชเชอร์ |  | Substituted on in the 68 minute 68' |
| FW | **13** | อูเวอ ไรน์เดิร์ส |
| **ผู้จัดการ:** |
| ยุพ แดร์วัล |

 |  | 

|  |  |
| --- | --- |
|
| GK | **1** | ฟรีดริช ค็อนท์ซีลีอา |
| DF | **2** | แบนท์ เคราส์ |
| DF | **3** | เอริช โอเบอร์ไมเออร์ |
| DF | **4** | โยเซ็ฟ เดเกออร์กี |
| DF | **5** | บรูโน เพ็ทไซ |
| MF | **6** | โรลันท์ ฮัทเทินแบร์เกอร์ |
| FW | **7** | วัลเทอร์ ชัคเนอร์ | โดนใบเหลือง ใน 32 นาที 32' |
| MF | **8** | แฮร์แบร์ท โพรฮัสคา |
| FW | **9** | ฮันส์ ครังเคิล |
| MF | **10** | ไรน์ฮ็อลท์ ฮินเทอร์ไมเออร์ | โดนใบเหลือง ใน 32 นาที 32' |
| DF | **19** | เฮรีแบร์ท เวเบอร์ |
| **ตัวสำรอง:** |
| GK | **22** | เคลาส์ ลินเดินแบร์เกอร์ |
| DF | **12** | อันโทน พิชเลอร์ |
| DF | **13** | มัคส์ ฮาคไมเออร์ |
| MF | **14** | แอ็นสท์ เบาไมส์เทอร์ |
| FW | **20** | ควร์ท เว็ลท์เซิล |
| **ผู้จัดการ:** |
| เฟลิคส์ ลัทซ์เคอ และเกออร์ค ชมิท |

 |

หลังจากเหตุการณ์
----------------

| ทีม | เล่น | ชนะ | เสมอ | แพ้ | ได้ | เสีย | ต่าง | คะแนน |
| --- | --- | --- | --- | --- | --- | --- | --- | --- |
| ธงชาติเยอรมนีตะวันตก เยอรมนีตะวันตก | 2 | 2 | 0 | 1 | 6 | 3 | +3 | **4** |
| ธงชาติออสเตรีย ออสเตรีย | 3 | 2 | 0 | 1 | 3 | 1 | +2 | **4** |
| ธงชาติแอลจีเรีย แอลจีเรีย | 3 | 2 | 0 | 1 | 5 | 5 | 0 | **4** |
| ธงชาติชิลี ชิลี | 3 | 0 | 0 | 3 | 3 | 8 | −5 | **0** |

เนื่องจากเยอรมนีตะวันตกชนะ 1–0 ทำให้มี 4 คะแนนเท่ากับออสเตรียและแอลจีเรีย เยอรมนีตะวันตกและออสเตรียผ่านเข้ารอบต่อไปเนื่องจากผลต่างประตูได้-เสียดีกว่าแอลจีเรีย ออสเตรียผ่านเข้ารอบที่สองไปพบกับฝรั่งเศสและไอร์แลนด์เหนือ ในขณะที่เยอรมนีตะวันตกผ่านเข้าไปพบกับสเปนซึ่งเป็นเจ้าภาพ และอังกฤษซึ่งเอาชนะฝรั่งเศสมาได้ก่อนหน้านี้

หลังจบการแข่งขัน แฟนฟุตบอลชาวเยอรมันบางส่วนที่โกรธแค้นมารวมตัวกันที่โรงแรมที่พักของนักฟุตบอลทีมชาติเยอรมนีตะวันตก พร้อมทั้งขว้างปาไข่และสิ่งของต่าง ๆ ใส่ผู้เล่น ผู้บรรยายทางโทรทัศน์ของทั้งเยอรมนีตะวันตกและออสเตรียไม่พอใจถึงกับบอกให้ผู้ชมเปลี่ยนช่องไปดูรายการอื่นแทน สหพันธ์ฟุตบอลแอลจีเรียประกาศประท้วงอย่างเป็นทางการ นอกจากนั้น ประธานสหพันธ์ฟุตบอลแอลจีเรียแสดงความเห็นว่าบ็อบ วาเลนไทน์ ผู้ตัดสินในการแข่งขันนัดนี้ควรเข้าจัดการ และการที่บ็อบไม่เข้าไปจัดการนั้นเป็นเหตุสมควรที่จะประท้วง อย่างไรก็ตาม ฟีฟ่าพิจารณาว่าไม่มีการทำผิดกติกาเกิดขึ้น และตัดสินใจไม่ดำเนินการใด ๆ ทั้งสองฝ่ายปฏิเสธการสมรู้ร่วมคิด ยุพ แดร์วัล ผู้จัดการทีมชาติเยอรมนีตะวันตกปกป้องลูกทีมจากข้อวิจารณ์ โดยอ้างว่าสภาพร่างกายของอุลลี ชตีลีเคอ และคาร์ล-ไฮนทซ์ รุมเมอนิกเกอไม่พร้อมลงแข่งขัน เยอรมนีตะวันตกผ่านเข้ารอบชิงชนะเลิศไปพบกับอิตาลีก่อนจะแพ้ไปด้วยผล 3–1 ส่วนออสเตรียตกรอบในรอบถัดมา

เนื่องจากการแข่งขันนัดนี้ ทำให้การแข่งขันนับตั้งแต่ฟุตบอลชิงแชมป์แห่งชาติยุโรป 1984 และฟุตบอลโลก 1986 เป็นต้นมา นัดสุดท้ายของรอบแบ่งกลุ่มในกลุ่มเดียวกันจะแข่งพร้อมกัน

อ้างอิง
-------

1. ↑  Booth, Lawrence; Smyth, Rob (11 August 2004). "What's the dodgiest game in football history?". *The Guardian*. London. สืบค้นเมื่อ 16 June 2018.
2. 1 2  Smyth, Rob (25 February 2014). "No3: West Germany 1–0 Austria in 1982". *The Guardian*. สืบค้นเมื่อ 23 June 2014.
3. ↑  Spurling, Jon (2010). *Death or Glory The Dark History of the World Cup*. p. 67. ISBN 978-1905326-80-8.
4. 1 2  Vecsey, George (29 June 1982). "When West Germany and Austria danced a Vienna waltz". *Pittsburgh Post-Gazette*. p. 12. สืบค้นเมื่อ 24 July 2014.
5. 1 2  Murray, Scott; Walker, Rowan (2008). "June 25 - West Germany 1-0 Austria: 'El Anchluss' (1982)". *Day of the Match*. Boxtree. p. 183. ISBN 978-0-7522-2678-1.
6. ↑  Honigstein, Raphael (29 June 2014). "Germany won't repeat 1982 mistakes". *ESPNFC.com*. ESPN Internet Ventures, LLC. สืบค้นเมื่อ 16 July 2014.
7. ↑
8. ↑  "World Cup Tales: The Shame Of Gijon, 1982". *twohundredpercent.net*. London. 9 May 2010. คลังข้อมูลเก่าเก็บจากแหล่งเดิมเมื่อ 2015-09-19. สืบค้นเมื่อ 30 December 2010.
9. ↑  Doyle, Paul (13 June 2010). "The day in 1982 when the world wept for Algeria". *The Guardian*. London. สืบค้นเมื่อ 30 December 2011.
10. ↑  "Cup game labeled as 'fix'". *The Register-Guard*. Eugene. 26 June 1982. สืบค้นเมื่อ 24 July 2014.
11. ↑  Molinaro, John (16 June 2008). "No agreement between Germany and Austria this time around". CBC Sports. สืบค้นเมื่อ 15 September 2009.
12. ↑  "German victory in World Cup stirs controversy". *Milwaukee Journal*. Associated Press; United Press International. 26 June 1982. p. 10. สืบค้นเมื่อ 24 July 2014.[*ลิงก์เสีย*]
13. ↑  "The Game that Changed the World Cup — Algeria". *algeria.com*. สืบค้นเมื่อ 15 September 2009.